কোমল শর্মা

কোমল শর্মা হলেন একজন ভারতীয় অভিনেত্রী, মডেল এবং জাতীয় স্কোয়াশ খেলোয়াড়। তিনি মিস মেট্রোপলিস ২০১১ খেতাব জিতেছিলেন। তিনি আমেরিকান ফিল্ম ফেস্টিভ্যাল ২০১৮ থেকে সেরা অভিনেতার পুরস্কার জিতেছেন। তিনি মোহনলালের সাথে মারাক্কার: লায়ন অফ দ্য অ্যারাবিয়ান সী তে অভিনয় করেছিলেন।

তিনি প্রিয়দর্শন দ্বারা পরিচালিত বলিউড হাঙ্গামা ২ তেও অভিনয় করেছেন। এছাড়াও তিনি সামুথিরাকানির সাথে "পাবলিক" ছবিতে অভিনয় করেছেন, যেটির পরিচালক ছিলেন রা পারামন।

 প্রাথমিক জীবন 
কোমল শর্মা ভারতের তামিলনাড়ুর চেন্নাইতে জন্মগ্রহণ করেন। তাঁর পিতামাতা ছিলেন উত্তর ভারতীয়। চার ভাইবোনের মধ্যে তিনি সবার ছোট। চেন্নাইয়ের শ্রী কন্যাকা পরমেশ্বরী আর্টস অ্যান্ড সায়েন্স কলেজ ফর উইমেন থেকে তিনি ব্যাচেলর অফ কম্পিউটার অ্যাপ্লিকেশনে (বিসিএ) স্নাতক। তিনি ২০১৮ সালে তাঁর সাম্মানিক ডক্টরেট অর্জন করেন।

 কর্মজীবন 

 সুন্দরী প্রতিযোগিতা 
তিনি মিস মেট্রোপলিস ২০১১ খেতাব জিতেছিলেন। এছাড়াও তিনি প্রতিযোগিতায় মিস তামিলনাড়ু, মিস বিউটিফুল স্কিন অফ তামিলনাড়ু, মিস বিউটিফুল স্কিন অফ সাউথ ইন্ডিয়া, ফ্রেশ ফেস অফ সাউথ ইন্ডিয়া মতো উপাধি জয় করেছিলেন। তিনি দুবার দুটি ভিন্ন ইভেন্টে মিস তামিলনাড়ুর মুকুট পরেছিলেন।

 খেলাধুলা 
স্কুল জীবন থেকেই স্কোয়াশের প্রতি কোমলের আগ্রহ ছিল। তিনি স্কোয়াশ র‍্যাকেটস ফেডারেশন অফ ইন্ডিয়াতে (এসআরএফআই) যোগদান করেন এবং বেশ কয়েকটি জুনিয়র ও সিনিয়র জাতীয় স্কোয়াশ চ্যাম্পিয়নশিপ জিতেছিলেন। তিনি জাতীয় পর্যায়ের টুর্নামেন্টে তামিলনাড়ুর প্রতিনিধিত্ব করেছেন এবং পদক জিতেছেন।

 অভিনয় জীবন 
২০১৩ সালে, তাঁকে এস এ চন্দ্রশেখরের সত্তপদী কুত্রময়ে একটি চরিত্রে অভিনয়ের প্রস্তাব দেওয়া হয়েছিল। এটির মুক্তির আগে, তিনি শক্তি কৃষ্ণ পরিচালিত উথারি শেষ করেন। তাঁর প্রথম চলচ্চিত্র সত্তপদী কুত্রম মুক্তির পর, তিনি চলচ্চিত্রকে গুরুত্ব সহকারে নেন এবং অভিনয়ের জন্য সাবধানতার সাথে ভূমিকা বেছে নেওয়া শুরু করেন। আমাইধি পড়াইয়ের সিক্যুয়াল নাগরাজা চোলান এমএ, এমএলএ, ছবিতে কোমল অভিনয় করেছিলেন। এর পরিচালক ছিলেন মনিভান্নান।

সুনীল কুমার পরিচালিত ও প্রযোজিত তেলুগু চলচ্চিত্র আনুতে কোমল প্রধান ভূমিকায় অভিনয় করেছিলেন। এটি কোমলের তেলুগু অভিষেক ছিল। পরে পরিচালক শাজি কৈলাশ পরিচালিত তামিল ছবি ভাইগাই এক্সপ্রেসে তাঁকে দেখা গিয়েছিল। নাত্রিনাই হল একটি তামিল চলচ্চিত্র যার প্রযোজক ও পরিচালক ছিলেন গৌতম এলাঙ্গোভান।

পরিচালক প্রিয়দর্শন পরিচালিত মারাক্কার: লায়ন অফ দ্য অ্যারাবিয়ান সি- তে তিনি মালায়ালাম চলচ্চিত্রে আত্মপ্রকাশ করেন। মারাক্কারে তিনি অভিনেতা অর্জুন সারজার বিপরীতে জুটি বেঁধেছিলেন। তাঁর দ্বিতীয় মালায়ালাম ছবি ইত্তিমানি: মেড ইন চায়না মারক্কার আগে মুক্তি পায় এবং চলচ্চিত্রটি ব্যবসায়িকভাবে সফল হয়েছিল। তিনি পরিচালক উদয় আলগাপ্পান পরিচালিত ছোট চলচ্চিত্রে সিকিউরিটির জন্য চিলি আন্তর্জাতিক চলচ্চিত্র উৎসবে সেরা অভিনেত্রীর পুরস্কার জিতেছেন।

কোমলের পরবর্তী তামিল চলচ্চিত্র হল পরিচালক অরুণাচলম বৈদ্যনাথন পরিচালিত শট বুট ৩ । তিনি আরেকটি শিরোনামহীন তামিল সিনেমার কাজ শেষ করেছেন, পরিচালক সামুথিরাকানি এতে একটি নাম ভূমিকা করছেন।

 বিজ্ঞাপন 
কোমল জাতীয় এবং আন্তর্জাতিকভাবে ১৫০ টিরও বেশি ছাপা এবং টেলিভিশন বিজ্ঞাপনে অভিনয় করেছেন। কোমল আন্তর্জাতিকভাবে বিভিন্ন নাচের অনুষ্ঠানে হাজির হন।

 চলচ্চিত্রের তালিকা 
বছর চলচ্চিত্র ভূমিকা ভাষা মন্তব্য ২০১১ সত্তপদী কুত্রম থামিঝরাসি তামিল ২০১২ উথারি তামিল ২০১৩ নাগরাজা চোলান এমএ, এমএলএ তামিলেনি তামিল ২০১৪ আনু আনু তেলুগু ২০১৭ ভাইগাই এক্সপ্রেস যামিনী চন্দ্রশেখরন তামিল ২০১৮ নাত্রিনাই-ভারত ফাইট ব্যাকস শ্রুতি তামিল ২০১৯ ইত্তিমানি: মেড ইন চায়না সোফি মালয়ালম ২০২১ মারক্কারঃ আরবিকাদালিন্তে সিংহম পুথুমানা থামপুরত্তি মালয়ালম ২০২১ হাঙ্গামা ২ সিমরান হিন্দি ২০২২ শট বুট থ্রি অমৃত তামিল চিত্রগ্রহণ ২০২২ পাবলিক তামিল চিত্রগ্রহণ ২০২২ বারোজ মালয়ালম চিত্রগ্রহণ

 তথ্যসূত্র 
মোহনলাল স্যার আমাকে জিমিক্কি কামালের অর্থ ব্যাখ্যা করেছেন: কোমল শর্মা | তামিল মুভির খবর - টাইমস অফ ইন্ডিয়া https://timesofindia.indiatimes.com/entertainment/tamil/movies/news/mohanlal-sir-explained-the-meaning-of-jimikki-kammal-to-me-komal-sharma/articleshow /74813396.cms

 বহিঃসংযোগ 

 Vimeo


বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিলনাড়ুর নারী ক্রীড়াবিদ
বিষয়শ্রেণী:চেন্নাইয়ের নারী মডেল
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:চেন্নাইয়ের ক্রীড়াবিদ